Five Nights at Freddy's

Iste articulo tracta del serie de videojocos. Pro le film, vide Five Nights at Freddy's (film).

Five Nights at Freddy's (FNaF) es un serie de videojocos e franchitia multimedial create per Scott Cawthon. Le prime videojoco esseva publicate le 8 de augusto 2014, e postea le serie ha ganiate popularitate mundial.

Le serie principal consiste in novem videojocos que occurre in locos connectite con un franchitia familiar fictive de restaurantes de pizza nominate “Freddy Fazbear's Pizza”, post su mascotte, le urso animatronic Freddy Fazbear. In le majoritate del jocos, le jocator assume le rolo de un empleato de nocte, qui debe usar utensiles como cameras de securitate, lumines, portas, e tubos pro defender se contra characteres animatronic qui habita le locos e deveni mobile e hostil de nocte. Le historia del serie es gradualmente revelate per medio de registrationes vocal, mini-jocos, e ovos de Pascha presentate a traverso le jocos.

Le franchitia etiam include jocos derivate e altere formas de multimedia, como un adaptation cinematographic, un trilogia de romances e un serie de anthologia, le quales forma un universo fictional comprehensive. Le franchitia mantene un base de fans active, cognoscite pro su production de fan art e videojocos amator, e le mercantias pro le jocos es disponibile internationalmente. In 2023, le serie ha vendite plus de 33,5 milliones de unitates in tote le mundo.

 Referentias 

Categoria:Videojocos